Den Vest-Sjællandske Avis, 1837-06-15
Efterretninger at blandet Jndhold. J et fransk Skrift fra forrige Aar, som alene handler om Skakspil, anføres en mærkelig Fortælling om Strøbeck, i Nærheden af Halberstadt. Denne vakkre Flekke med 7–800 Jndbyggere har opnaaet en Art af Berømmelse formedelst dens Beboeres Færdighed i at spille Skak. Man siger, at ved Enden af det femtende Aarhundrede var en anseet Geistlig ved Cathedralkirken i Halberstadt bleven forviist til denne ensomme By. Jndvaanerne opførte sig her saa gode imod ham, at han til Tak herfor lært dem at spille Skak, hvorved han fornøiede dem overmaade meget. Efter en Tid blev han kaldt tilbage og gjort til Biskop i Halberstadt, og nu glemte har ikke sit kjære Strøbeck. Jblandt andre Velgierninger imod Byen grundede han ogsaa en Skole der, men med den udtrykkelige Befaling, at Børnene tillige skulde undervises i Skakspil, og ved ethvert Aars Ende skulde et fuldstændigt Skakbræt foræres som Belønning til den bedste Spiller. Biskoppen havde her ved til Hensigt, at befrie dem fra Lyst til Hazard eller andre Spil, og dog at skaffe dem en nyttig Morskab. Dette lykkedes. Efterhaanden opgave de al anden Tidsfordriv og opoffrede sig alene til dette Spil. Færdigheden heri blev arvelig; Mødrene lærte det til deres Døttre; de gamle Mænd testaamenterede deres fædrene Skakbræt til deres Sønner, som et Slags Patent af Adelskab; og der viste sig en ædel Kappelyst imellem Familierne, for at overgaae hinanden i Henseende til Udøvelsen af denne Kunst. Rygtet om dem udbredte sig snart til hele Tyskland, og Elskere af Spillet ankom, for at stride med dem, men bleve næsten stedse overvundne. Man spillede nu ogsaa om Penge og en fordærvelig Spillesyge tog sit Sæde hos dem. Men efter en Tid spillede man aldrig mere om Penge. En Fremmed, den berømte Silberschmidt, gav dem en god Lection. Han beseirede deres meest udmærkede Spiller og vandt herved den høie Gevinst, som de havde sat paa et vist Antal af Spil. Jndvaanerne i Strøbeck vare villige til at betale ham de tabte Penge, men de vægrede sig ved at give ham et Beviis for, at de havde tabt. Tag vore Penge – sagde de – men lader os beholde vor Ære." – "Gode Folk – svarede Silberschmidt – de Penge, som jeg har vundet fra Eder, giver jeg til Eders Fattige og til Eders Skole; men paa den Betingelse, at J sværger mig, for Fremtiden aldrig at spille om Penge." Man modtog hans Tilbud og opfyldte hans Begjering i alle Maader; og fra den Dag er Æren alene den Gevinst, hvorfor Jndvaanerne i Strøbeck endnu tilbyde fremmede Gjennemreisende et Partie. Til Minde om Fortiden findes i Gjæstgivergaarden et gammelt Skakspil, hvorpaa Byen er afbildet i Mosaik, og som ved en Jndskrift tilkjendegiver, at det er foræret 1661 af Churfyrsten af Brandenburg. Davenport, en Grovsmed fra Staten Vermont i Nordamerica, har opdaget en Methode, for at anvende magnetisk og electroemagnetisk Kraft. Han frembringer med et lidet cylindrisk Batterie, omtrent 9 lang og 3 til 4 i Gjennemsnit, en magnetisk Kraft af omtrent 400 Pf. Han har opstillet et lidet Hjul af 5 1/2 i Gjennemsnit, som i en Minut gjør over 600 Omdreininger og hæver en Vægt af 24 Pf. Endelig er en Model af en Locomotive udstillet, som bevæger sig fremad paa en kredsformet Jernbane med uhyre Hurtighed, og som uden Anstrængelse skrider op af en skraa Flade af en langt større Høide end den, som hidindtil er bleven besteget ved Hjelp af Damp. Professorerne Silliman, Remvick og Andre have udsagt, at denne Kraft kunde formeres til det Uendelige. De have beregnet, at et kredsformet galvanisk Batterie af omtrent 3 Gjennemsnit med Magneten af en tilsvarende Overflade vilde i det Ringeste frembringe 100 Hestes Kraft, saa at to saadanne Batterier vilde forstaae til at fortbevæge Skibe af første Størrelse over det atlantiske Hav. Og de eneste Materialier, som behøvedes til at frembringe og fortsætte denne Kraft vare nogle Kobber- og Zink plader tilligemed en Qvantitet mineralsk Vand. Maskineriet er saa sikkert og let, at det kan blive ledet af et Barn.